3. ลักษณะการประกอบธุรกิจ

3.1 ประวัติความเป็นมา

  บริษัทจดทะเบียนจัดตั้งขึ้นในปี 2537 ในชื่อ บริษัท นครไทยสตริปมิล จำกัด
  ได้รับการสนับสนุนเงินกู้จากกลุ่มธนาคารไทย เริ่มก่อสร้างโรงงานในปี 2538 และในปี 2539
  ได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการทดสอบการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงิน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ต่อมาบริษัทได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน
  และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จในเดือนมีนาคม 2541
  โดยสามารถระดมทุนจากการออกตราสารได้เป็นมูลค่า 505.63 ล้านเหรียญสหรัฐฯ
  ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก บริษัท Steel
  Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-Mill)
  ชั้นนำในประเทศสหรัฐอเมริกา

  ในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐฯ เหลือเพียงตันละ 200 เหรียญสหรัฐฯ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ทำให้การก่อสร้างโรงงานผลิตผลิตภัณฑ์ต่อเนื่องให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ปี
  2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด
  และได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543
  เข้าสู่กระบวนการฟื้นฟูกิจการภายใต้ศาลล้มละลายกลาง และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800 ล้านหุ้น มูลค่าที่ตราไว้หุ้นละ 8.25
  บาท ราคาเสนอขายหุ้นละ 2.20 บาท รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  ในปี 2547 บริษัทเริ่มดำเนินการผลิตเพื่อจำหน่ายเชิงพาณิชย์
  และเริ่มมีกำไรสุทธิจากผลการดำเนินงานในไตรมาสที่ 3
  และมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

  ในปี 2548 เดือนพฤษภาคม
  ตลาดหลักทรัพย์แห่งประเทศไทยได้อนุญาตให้บริษัทย้ายการซื้อขายหลักทรัพย์ของบริษัทจากหมวด
  REHABCO ไปยังหมวดวัสดุก่อสร้าง กลุ่มอสังหาริมทรัพย์และก่อสร้าง และเจ้าหนี้จำนวน 2
  รายได้ใช้สิทธิแปลงหนี้เงินต้นตามสัญญาหลักการปรับโครงสร้างหนี้เป็นทุน และในเดือนธันวาคม
  บริษัทได้รับการรับรองงานบริหารคุณภาพมาตรฐาน ISO 9001:2000

  ในปี 2549 เดือนมิถุนายน
  ได้มีการแก้ไขแผนฟื้นฟูกิจการของบริษัทโดยมีสาระสำคัญอยู่ที่การแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัท
  ซึ่งตามที่กำหนดไว้ในแผน จะต้องมีการลดทุนและเพิ่มทุนจดทะเบียนของบริษัท
  เพื่อรองรับการแปลงหนี้เป็นทุน จึงมีผลให้ทุนชำระแล้วของบริษัทเพิ่มขึ้นเป็น
  171,478,835,962.50 บาท ในเดือนกันยายนได้มีการเปลี่ยนแปลงกรรมการของบริษัท
  และต่อมาในเดือนพฤศจิกายน บริษัทได้ทำการย้ายที่ตั้งของสำนักงานใหญ่ของบริษัท นอกจากนี้
  ในเดือนธันวาคม บริษัทได้ดำเนินการลดทุนจดทะเบียนของบริษัท
  โดยการลดมูลค่าที่ตราไว้จากเดิมหุ้นละ 8.25 บาทเป็นหุ้นละ 1.12 บาท

  ในปี 2550 เดือนมกราคม บริษัทได้ดำเนินการจดทะเบียนเพิ่มทุนชำระแล้วจำนวน
  4,360,784,730.40 บาทและ เดือนเมษายนเพิ่มทุนชำระแล้วจำนวน 1,115,350,468.96
  บาท ในเดือนธันวาคม
  ที่ประชุมเจ้าหนี้ได้พิจารณาและลงมติเห็นชอบด้วยคำร้องเสนอขอแก้ไขแผนฟื้นฟูกิจการของบริษัท
  ด้วยคะแนนเสียงร้อย 99.99 ของเจ้าหนี้ที่เข้าประชุมและได้ออกเสียง
  โดยที่ประชุมเจ้าหนี้ได้มีมติให้ขยายระยะเวลาดำเนินการตามแผนฟื้นฟูกิจการที่ครบกำหนดในวันที่
  11 ธันวาคม 2550 ออกไปอีก 1 ปี และศาลได้มีคำสั่งเห็นชอบด้วยคำร้องขอแก้ไขแผนดังกล่าว
  เมื่อวันที่ 3 มีนาคม 2551

  ในปี 2551 เดือนกุมภาพันธ์
  ที่ประชุมเจ้าหนี้ได้มีมติเห็นชอบให้บริษัทสามารถดำเนินการออกหุ้นกู้แปลงสภาพได้จำนวน 250
  ล้านเหรียญสหรัฐ เพื่อเสนอขายให้แก่นักลงทุน
  โดยปัจจุบันบริษัทยังไม่ได้ดำเนินการเสนอขายแต่อย่างใด
  เนื่องจากภาวะวิกฤตทางการเงินที่เกิดขึ้นในต่างประเทศ ในเดือนมีนาคม
  บริษัทได้จดทะเบียนเพิ่มทุนชำระแล้ว จำนวน 15,711,031,461.44 บาท
  เพื่อแปลงหนี้เป็นทุนให้แก่เจ้าหนี้ ในเดือนเมษายน
  บริษัทได้รายงานการเปลี่ยนแปลงโครงสร้างผู้ถือหุ้นรายใหญ่ของบริษัท โดยมีกลุ่ม บริษัท จี สตีล
  จำกัด (มหาชน) เป็นผู้ถือหุ้นรายใหญ่โดยถือหุ้นในสัดส่วนร้อยละ 49.67%
  ซึ่งการเปลี่ยนแปลงดังกล่าวเป็นผลมาจากการแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัทตามที่กำหนดไว้ในแผนฟื้นฟูกิจการ
  เมื่อวันที่ 5 มิถุนายน 2551 บริษัทได้ดำเนินการจดทะเบียนเปลี่ยนชื่อบริษัท จากบริษัท
  นครไทยสตริปมิล จำกัด (มหาชน) มาเป็น บริษัท จี เจ สตีล จำกัด (มหาชน)
  กับกรมพัฒนาธุรกิจการค้า กระทรวงพาณิชย์ เมื่อวันที่ 12 มิถุนายน 2551
  บริษัทได้ดำเนินการลดทุนจดทะเบียนของบริษัทโดยการลดมูลค่าที่ตราไว้ของหุ้นจากเดิมหุ้นละ
  1.12 บาท เป็นหุ้นละ 0.78 บาท เพื่อทำการล้างส่วนต่ำมูลค่าหุ้นของบริษัทที่มีอยู่จำนวน
  13,286,677,768.15 บาท และเมื่อวันที่ 4 พฤศจิกายน 2551
  บริษัทได้ดำเนินการลดทุนจดทะเบียนและทุนชำระแล้วของบริษัทโดยวิธีการลดมูลค่าหุ้นที่ตราไว้จากเดิมหุ้นละ
  0.78 บาท เป็นหุ้นละ 0.69 บาท เพื่อล้างผลขาดทุนสะสมของบริษัทที่มีอยู่จำนวน 3,304.86
  ล้านบาท และเมื่อวันที่ 5 พฤศจิกายน 2551
  ได้ดำเนินการลดทุนจดทะเบียนโดยการตัดหุ้นสามัญที่ยังมิได้จำหน่ายออกจำนวน 864,877,421
  หุ้น และเมื่อวันที่ 6 พฤศจิกายน 2551 ได้ดำเนินการเพิ่มทุนจดทะเบียนจำนวน
  502,000,114.62 บาท
  เพื่อรองรับการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงาน(ESOP)
  และเมื่อวันที่ 28 พฤศจิกายน 2551
  ผู้บริหารแผนได้ดำเนินการยื่นคำร้องขอยกเลิกการฟื้นฟูกิจการต่อศาลล้มละลายกลาง
  เนื่องจากผู้บริหารแผนได้ดำเนินการเป็นผลสำเร็จตามที่กำหนดไว้ในแผนฟื้นฟูกิจการ และเมื่อวันที่
  11 ธันวาคม 2551
  บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัท
  (ESOP) จำนวน 727,536,398 หุ้น คิดเป็นร้อยละ 1.83
  ของจำนวนทุนจดทะเบียนที่ชำระแล้วของบริษัท

  ในปี 2552 ศาลล้มละลายกลางมีคำสั่งยกเลิกการฟื้นฟูกิจการของบริษัท เมื่อวันที่ 2 มีนาคม
  2552 และที่ประชุมวิสามัญผู้ถือหุ้นครั้งที่ 1/2552 เมื่อวันที่ 12 ธันวาคม 2552
  ได้มีมติอนุมัติให้บริษัทออกและเสนอขายใบสำคัญแสดงสิทธิที่จะซื้อหุ้นสามัญครั้งที่ 2 จำนวน 5,000
  ล้านหน่วย (โดยใบสำคัญแสดงสิทธิ 1 หน่วย มีสิทธิซื้อหุ้นสามัญได้ 3 หุ้น)
  เพื่อเสนอขายให้แก่ผู้ถือหุ้นสามัญของบริษัทตามสัดส่วนการถือหุ้น โดยมีราคาเสนอขายหน่วยละ
  0.03 บาท และอนุมัติให้เพิ่มทุนจดทะเบียนจำนวน 10,350 ล้านบาท
  โดยการออกหุ้นสามัญใหม่จำนวน 15,000 ล้านหุ้น
  เพื่อรองรับการเสนอขายใบสำคัญแสดงสิทธิที่จะซื้อหุ้นสามัญครั้งที่ 2 (GJS-W2)
  ซึ่งบริษัทได้ดำเนินการเพิ่มทุนจดทะเบียนเพื่อรองรับการออกและขายใบสำคัญแสดงสิทธิที่จะซื้อหุ้นสามัญครั้งที่
  2 จำนวน 15,000 ล้านหุ้น กับกรมพัฒนาธุรกิจการค้า กระทรวงพาณิชย์เรียบร้อยแล้ว เมื่อวันที่
  30 ธันวาคม 2552

การเปลี่ยนแปลงและพัฒนาการที่สำคัญ

ปี 2553

  มกราคม ที่ประชุมคณะกรรมการของบริษัท เมื่อวันที่ 22 มกราคม 2553
  มีมติกำหนดวันกำหนดรายชื่อผู้ถือหุ้นที่มีสิทธิในการจองซื้อ GJS-W2 (Record Date) ในวันที่ 9
  กุมภาพันธ์ 2553 และวันปิดสมุดทะเบียนพักการโอนหุ้นในวันที่ 10 กุมภาพันธ์ 2553
  และกำหนดระยะเวลาจองซื้อระหว่างวันที่ 3-5 มีนาคม 2553 และวันที่ 8-9 มีนาคม 2553
  (รวม 5 วันทำการ)
  พร้อมทั้งอนุมัติยกเลิกการจัดทำงบการเงินรวมของบริษัทและบริษัทย่อยสำหรับปีสิ้นสุดวันที่ 31
  ธันวาคม 2552 เป็นต้นไป เนื่องจากบริษัท เอ็นเอสเอ็ม สตีล จำกัด ซึ่งเป็นบริษัทย่อยของบริษัท
  และบริษัท เอ็นเอสเอ็ม สตีล (เดลาแวร์) อิงค์
  ซึ่งเป็นบริษัทย่อยทางอ้อมของบริษัทได้สิ้นสภาพความเป็นนิติบุคคลแล้ว ภายใต้กฎหมายที่เกี่ยวข้อง

  กุมภาพันธ์ ที่ประชุมคณะกรรมการของบริษัท เมื่อวันที่ 24 กุมภาพันธ์ 2553
  มีมติเห็นชอบให้เลื่อนวันจองซื้อใบสำคัญแสดงสิทธิที่จะซื้อหุ้นสามัญครั้งที่ 2 (GJS-W2)
  ออกไปเป็นภายหลังจากบริษัทดำเนินการให้ผู้สอบบัญชีตรวจสอบกรณีพิเศษ (Special Audit)
  แล้วเสร็จ

  มีนาคม บริษัทได้เปลี่ยนแปลงที่ตั้งสำนักงานใหญ่ จากเดิม “เลขที่ 52 อาคารธนิยะพลาซา ชั้น
  24 ถนนสีลม แขวงสุริยวงศ์ เขตบางรัก กรุงเทพมหานคร” เป็น “เลขที่ 88 ปาโซ่ ทาวเวอร์
  ชั้น 24 ถนนสีลม แขวงสุริยวงศ์ เขตบางรัก กรุงเทพมหานคร”

  กันยายน บริษัทได้จัดทำและนำส่งงบการเงินปี 2552 ปรับปรุงใหม่

  ตุลาคม เมื่อวันที่ 30 กันยายน 2553 มีผู้ถือใบสำคัญแสดงสิทธิที่จะซื้อหุ้นสามัญครั้งที่ 1
  (GJS-W1) ใช้สิทธิซื้อหุ้นสามัญจำนวน 90,000 หน่วย โดยมีอัตราการใช้สิทธิ 1 หน่วย ต่อ 1
  หุ้นสามัญ ในราคาหุ้นละ 3.162 บาท รวมเป็นเงินที่ได้รับจากการใช้สิทธิจำนวน 284,580 บาท
  ดังนั้น บริษัทมีทุนชำระแล้วเพิ่มขึ้นจำนวน 62,100 บาท
  ซึ่งบริษัทได้ดำเนินการจดทะเบียนเพิ่มทุนชำระแล้วกับกรมพัฒนาธุรกิจการค้า
  กระทรวงพาณิชย์เรียบร้อยแล้ว เมื่อวันที่ 12 ตุลาคม 2553

  ธันวาคม บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญครั้งที่ 2 (GJS-W2)
  ให้แก่ผู้ถือหุ้นเดิมที่มีรายชื่อปรากฏตามวันกำหนดรายชื่อผู้ถือหุ้นที่มีสิทธิในการจองซื้อ GJS-W2
  (Record Date) ในวันที่ 9 กุมภาพันธ์ 2553 และวันปิดสมุดทะเบียนพักการโอนหุ้นในวันที่ 10
  กุมภาพันธ์ 2553 จำนวน 5,000,000,000 หน่วย ราคาหน่วยละ 0.03 บาท
  รวมเป็นเงินที่ได้รับจากการเสนอขาย GJS-W2 จำนวน 150,000,000 บาท พร้อมกันนี้
  บริษัทได้จัดสรรหุ้นสามัญเพื่อรองรับการใช้สิทธิ GJS-W2 จำนวน 15,000,000,000 หุ้น

  ปี 2554

  มกราคม เมื่อวันที่ 30 ธันวาคม 2553 มีผู้ถือใบสำคัญแสดงสิทธิที่จะซื้อหุ้นสามัญครั้งที่ 2
  (GJS-W2) จำนวน 3 ราย มาใช้สิทธิซื้อหุ้นสามัญจำนวน 66,941,711 หน่วย
  โดยมีอัตราการใช้สิทธิของใบสำคัญแสดงสิทธิ 1 หน่วย ต่อ 3 หุ้นสามัญ ในราคาหุ้นละ 0.25
  บาท รวมเป็นเงินที่ได้รับจากการใช้สิทธิจำนวน 50,206,283.25 บาท ดังนั้น
  บริษัทมีทุนชำระแล้วเพิ่มขึ้นจำนวน 138,569,341.77 บาท
  ซึ่งบริษัทได้ดำเนินการจดทะเบียนเพิ่มทุนชำระแล้วกับกรมพัฒนาธุรกิจการค้า
  กระทรวงพาณิชย์เรียบร้อยแล้วเมื่อวันที่ 11 มกราคม 2554

  มีนาคม เมื่อวันที่ 1 มีนาคม 2554 คณะกรรมการบริษัทได้มีมติอนุมัติให้ออกหุ้นเพิ่มทุนจำนวน
  21,854,166,667 หุ้น มูลค่าที่ตราไว้หุ้นละ 0.69 บาท ให้แก่บริษัท จี สตีล จำกัด (มหาชน)
  และบริษัท โอเรียลทัล แอ็กเซส จำกัด
  และมีมติอนุมัติการเข้าทำรายการที่เกี่ยวโยงกันระหว่างบริษัทกับผู้ถือหุ้นรายใหญ่ของบริษัทและระหว่างบริษัทกับ
  AcelorMittal Netherlands B.V.
  และมีมติอนุมัติให้แก้ไขข้อบังคับของบริษัทและแก้ไขบัตรส่งเสริมคณะกรรมการส่งเสริมการลงทุนที่ออกให้แก่บริษัท
  และให้นำเสนอเรื่องดังกล่าวต่อที่ประชุมผู้ถือหุ้นเพื่อพิจารณาอนุมัติต่อไป

3.2 โครงสร้างรายได้

  เนื่องจากภาวะตลาดที่ดีขึ้นตลอดปี 2553 ทำให้ปริมาณการขายและราคาขายในปี 2553
  เพิ่มสูงขึ้นจากปี 2552 ซึ่งดูได้จากยอดขายที่เพิ่มขึ้นจำนวน 2,844 ล้านบาท คิดเป็นร้อยละ 23

+-----------------------------+-------+----+-------+----+-------+----+
|                             | 2553  |    | 2552  |    | 2551  |    |
|                             |       |    | (     |    |       |    |
|                             |       |    | ปรับปร |    |       |    |
|                             |       |    | ุงใหม่) |    |       |    |
+-----------------------------+-------+----+-------+----+-------+----+
|                             | ล     | %  | ล     | %  | ล     | %  |
|                             | ้านบาท |    | ้านบาท |    | ้านบาท |    |
+-----------------------------+-------+----+-------+----+-------+----+
| ยอดขาย                      | 14,0  | 8  | 10,9  | 7  | 21,4  | 7  |
|                             | 91.75 | 7. | 85.03 | 7. | 23.78 | 8. |
| เหล็กแผ่นรีดร้อน (HRC)          |       | 17 |       | 09 |       | 59 |
|                             | 9     |    | 9     |    | 2,9   |    |
| เหล็กจากการปรับสภาพผิว (RTM)   | 62.25 | 5. | 82.16 | 6. | 47.67 | 1  |
|                             |       | 95 |       | 89 |       | 0. |
| เหล็กแท่งแบน (SLAB)           | -     |    | 0.99  |    | 2     | 96 |
|                             |       | -  |       | 0. | 20.18 |    |
| เหล็กแผ่นตัด (Cut Sheet)       | 0.19  |    | 36.02 | 01 |       | 0. |
|                             |       | 0. |       |    | 57.37 | 82 |
| สินค้าคงเหลือและวัตถุดิบ          | 1     | 00 | 310   | 0. |       |    |
|                             | 03.87 |    |       | 25 | 1,4   | 0. |
|                             |       | 0. |       |    | 67.05 | 21 |
|                             |       | 64 |       | 2. |       |    |
|                             |       |    |       | 18 |       | 5. |
|                             |       |    |       |    |       | 46 |
+-----------------------------+-------+----+-------+----+-------+----+
| รายได้ดอกเบี้ย                 | 2.17  | 0. | 2.98  | 0. | 2.86  | 0. |
|                             |       | 01 |       | 02 |       | 01 |
+-----------------------------+-------+----+-------+----+-------+----+
|                             | 2553  |    | 2552  |    | 2551  |    |
|                             |       |    | (     |    |       |    |
|                             |       |    | ปรับปร |    |       |    |
|                             |       |    | ุงใหม่) |    |       |    |
+-----------------------------+-------+----+-------+----+-------+----+
|                             | ล     | %  | ล     | %  | ล     | %  |
|                             | ้านบาท |    | ้านบาท |    | ้านบาท |    |
+-----------------------------+-------+----+-------+----+-------+----+
| รายได้อื่น                     | -     | -  | -     | -  | -     | -  |
|                             |       |    |       |    |       |    |
| กำไรจากการกลับบัญชีขาดทุน       | 5     | 3. | 87.82 | 0. | -     | -  |
| จากการด้อยค่าของสินทรัพย์        | 71.69 | 54 |       | 62 |       |    |
|                             |       |    | 1,7   |    | -     | -  |
| กำไรจากอัตราแลกเปลี่ยน         | -     | -  | 36.77 | 1  |       |    |
|                             |       |    |       | 2. | -     | -  |
|   กลับ                       | 1     | 0. | -     | 16 |       |    |
| รายการขาดทุนจากการลดมูลค่าสินค้า | 28.02 | 79 |       |    | 6     | 2. |
|                             |       |    | -     | -  | 63.25 | 47 |
|   กลับรายการประมาณการผลขาดทุน | 2     | 1. |       |    |       |    |
| จากคำสั่งซื้อของวัตถุดิบที่ยังไม่รับมอบ | 75.75 | 71 | 1     | -  | 1     | 0. |
|                             |       |    | 35.30 |    | 08.78 | 04 |
|                             | -     | -  |       | 0. |       |    |
|  กลับรายการหนี้สูญและหนี้สงสัยจะสูญ |       |    |       | 95 |       |    |
|                             | 29.61 | 0. |       |    |       |    |
|   กล                        |       | 18 |       |    |       |    |
| ับรายการหนี้สินภายใต้แผนฟื้นฟูกิจการ |       |    |       |    |       |    |
|                             |       |    |       |    |       |    |
| รายได้อื่น ๆ                   |       |    |       |    |       |    |
+-----------------------------+-------+----+-------+----+-------+----+

3.3 เป้าหมายการดำเนินธุรกิจ

  ตลอดระยะเวลากว่า 7 ปี หลังจากที่บริษัทได้กลับมาดำเนินกิจการในปลายปี 2546
  และใช้ระยะเวลาเพียง 1 ปี ก็สามารถเดินเครื่องจักรทำการผลิตได้ 24 ชั่วโมง
  โดยผลิตได้มากกว่า 86,000 ตัน ในปลายปี 2547
  จากนั้นบริษัทได้มุ่งมั่นที่จะปรับปรุงคุณภาพการผลิตอย่างต่อเนื่อง โดยในปี 2549
  บริษัทได้ดำเนินการก่อสร้างโรงงานผลิตผลิตภัณฑ์ต่อเนื่องบางส่วน
  เพื่อขยายผลิตภัณฑ์จากเหล็กแผ่นรีดร้อน (Hot Rolled Coil หรือ HRC)
  ไปสู่ผลิตภัณฑ์ที่มีมูลค่าสูงขึ้นโดยสามารถผลิตเหล็กแผ่นรีดร้อนที่มีการปรับสภาพผิว (Tempered
  Hot Rolled Coil) ในปี 2550
  บริษัทได้ขยายการผลิตไปยังเหล็กแผ่นรีดร้อนล้างผิวและเคลือบน้ำมัน (Hot Rolled Pickled
  and Oiled Product) และในปี 2551 ช่วงไตรมาสที่ 2
  ของปีบริษัทสามารถทำการผลิตเต็มกำลังการผลิตส่งผลให้ยอดผลิตเฉลี่ยต่อเดือนสูงถึง 100,000
  ตัน แต่ด้วยภาวะวิกฤตเศรษฐกิจโลกที่เกิดขึ้นในช่วงไตรมาสที่ 3 ของปี 2551
  ส่งผลให้การดำเนินธุรกิจในอุตสาหกรรมเหล็กเป็นไปด้วยความยากลำบาก
  มีการแข่งขันอย่างรุนแรงเพื่อการอยู่รอด ซึ่งส่งผลกระทบโดยตรงต่อการดำเนินธุรกิจของบริษัท
  แต่ด้วยความร่วมมือร่วมใจของผู้บริหารและพนักงานทุกคน
  รวมทั้งการสนับสนุนที่ดีจากผู้ถือหุ้นทุกท่าน จึงทำให้บริษัทสามารถก้าวพ้นวิกฤตดังกล่าวมาได้

  ดังนั้นเพื่อเป็นการตอบสนองต่อแนวทางการดำเนินธุรกิจที่เปลี่ยนแปลงอย่างรวดเร็วในโลกปัจจุบัน
  เป้าหมายในการดำเนินธุรกิจของบริษัทจึงมุ่งสู่ความเป็นบริษัทที่มั่นคง พัฒนาอย่างต่อเนื่อง
  รับผิดชอบต่อสังคม และเอาใจใส่สิ่งแวดล้อม
  โดยมุ่งมั่นที่จะเป็นบริษัทที่มีชื่อเสียงชั้นนำในประเทศและภูมิภาคอาเซียนในฐานะ
  บริษัทผู้ผลิตเหล็กแผ่นที่มีคุณภาพด้วยกระบวนการผลิตที่มีประสิทธิภาพ โดยยึดมั่นในวิสัยทัศน์
  “Quality Steel by Quality People” เพื่อให้เกิดการพัฒนาและเติบโตอย่างต่อเนื่อง
  ทั้งในด้านผลประกอบการ ประสิทธิภาพการผลิต และคุณภาพของผลิตภัณฑ์ และการบริการ

  แม้ในช่วงวิกฤตเศรษฐกิจโลกนับจากปี 2551 ที่ผ่านมา
  บริษัทก็ยังมีการพัฒนาโดยดูได้จากมาตรฐานสากลที่บริษัทได้รับการรับรองอย่างต่อเนื่องดังนี้คือ

  ISO 9001:2008       เริ่มได้การรับรองตั้งแต่ 1 กันยายน 2553 (ทดแทน ISO
  9001:2000   เดิม ที่ได้การรับรองตั้งแต่ 19 พฤศจิกายน 2548)

  ISO/IEC 17025:2005     เริ่มได้การรับรองตั้งแต่ 30 พฤศจิกายน 2552

  OHSAS 18001:2007     เริ่มได้การรับรองตั้งแต่ 26 มิถุนายน 2552 (ทดแทน OHSAS
  18001:1999 เดิมที่ได้การรับรองตั้งแต่ 28 พฤษภาคม 2550

  CE Mark                        เริ่มได้การรับรองตั้งแต่ 31 กรกฎาคม 2549

  ซึ่งเป็นการยืนยันถึงความพยายามและความตั้งใจที่จะไม่หยุดนิ่งของบริษัทได้เป็นอย่างดี

  นอกจากนี้เพื่อให้บรรลุเป้าหมายของบริษัทที่วางไว้อย่างเป็นรูปธรรม
  บริษัทได้มีความตั้งใจที่จะพัฒนาผลิตภัณฑ์เหล็กแผ่นรีดร้อนเกรดใหม่ ๆ ที่บริษัทยังไม่สามารถผลิตได้
  เพื่อขยายฐานลูกค้าให้มากขึ้น รวมทั้งจะขยายผลิตภัณฑ์เหล็กแผ่นรีดร้อนไปสู่ผลิตภัณฑ์มูลค่าสูงอื่นๆ
  เช่น เหล็กเคลือบสังกะสี เหล็กแผ่นรีดเย็น
  เพื่อขยายตลาดไปสู่อุตสาหกรรมเหล็กปลายน้ำให้มากขึ้น โดยผ่านโครงการหลัก ๆ 3
  โครงการอันประกอบด้วย

1.  โครงการผลิตเหล็กแผ่นชุบสังกะสี (Galvanizing Line)

2.  โครงการผลิตเหล็กแผ่นรีดเย็น (Cold Rolling Mill)

3.  โครงการปรับปรุงคุณภาพน้ำเหล็กภายใต้สูญญากาศ (Vacuum Oxygen Degasser)

  และในปี 2554 นี้ ด้วยภาวะเศรษฐกิจที่มีแนวโน้มปรับตัวดีขึ้น
  ทั้งในด้านตลาดและด้านราคาของผลิตภํณฑ์
  รวมทั้งการได้รับความสนับสนุนเป็นอย่างดีจากทางภาครัฐ
  บริษัทมีเป้าหมายและความตั้งใจที่จะเดินเครื่องจักรทำการผลิต 24 ชั่วโมง
  เพื่อเพิ่มยอดการผลิตให้เต็มกำลังการผลิตของโรงงาน
  โดยให้สอดคล้องกับสภาวะเศรษฐกิจในปัจจุบัน
  อันจะส่งผลให้บริษัทสามารถตอบสนองต่อความต้องการของตลาดได้อย่างต่อเนื่อง
  และสามารถสร้างผลประกอบการที่ดีขึ้นกว่าในปี 2553 ที่ผ่านมา